**Noi oamenii respirăm în inima lucrurilor**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se vor naşte multe ambiţii,

timpul se va rostogoli peste noi,

oasele din trupul nostru se vor întări

şi vor cânta din fluier

ajutate de vânt.

N-o să se mai ştie nimic despre fluturi,

despre aerul uşor de sub aripi,

privirea se va adânci în depărtare

unde totul pare învelit în mătase subţire,

zilele eliberate de visele iubirii

îşi poartă umbrele-n spate

şi alunecă spre crepusculul de rubin.

Noi oamenii respirăm în inima lucrurilor,

ne îmbrăţişem de bucuria întâlnirii

şi plecăm spre locuinţele curcubeului

de lângă râul de argint.

Aici sunt morile de piatră ale apei

care macină zile şi nopţi, stele,

femeile vin cu încredere la moară

în dimeneţile cu soarele-n frunte

şi cai albi în priviri.

Cine le măsoară uiumul din dragoste

când moraru’-l aşteaptă?